Antares

Antares (α Scorpii) ye una estrela, o nombre d'a cual promana d'o griego "pareixito a Ares" u "enemigo d'Ares", probablement perque a suya tonalidat royisca fa recordar a d'o planeta Marte (Ares ta os griegos). Ixa coloración especial ha feito d'a estrela un obchecto d'intrés ta muitas sociedaz a lo largo d'a historia, y muitos d'os antigos templos echipcios s'orientoron a fin que a luz d'Antares tenese un papel importán en as ceremonias que se i celebraban. Antares yera una d'as cuatre "estrelas reyals" d'os antigos astrologos persas y mencionatas por Zoroastres, y bels escritors aseguran que ye a "estrela lanza" a la que fa referencia o libro biblico de Chob.

Antares ye un estrela chigant de clase M, con un diametro d'aproximadament 6,24 x 108 km, una mica mes d'a distancia entre o Sol y o planeta Marte. A suya densidat ye bien chicota. A distancia a la Tierra ye de 604 anyos luz. Ye a estrela mes brilant (α Scorpii) d'a constelación d'Escorpio.

 Referencias 

Categoría:Estrelas